Krvavi stihovi
<poem>
Nevidno jedna ruka od etira
Prstom mi grudi dotiče -
Ah, njena ruka u srce me dira
I srce dršće k'o ptice.

Od veljeg milja i medene slasti
S prstića njenih što struji;
I cijelo more uzvišene strasti
Kroz pjesnikov život bruji.

I s uzbuđene u zanosu duše
Lepršaju mi sumbuli i ruže:
Stihovi moji krvavi -

I iz svakog tog mirisnog stiha
Odiše kao njena duša tiha
Dašak nevine ljubavi.</poem>

Musa Ćazim Ćatić